ITEL บวกแรง 9% นิวไฮรอบ 7 เดือน รับ 5G หนุนธุรกิจบริการโครงข่าย-Data center พุ่ง
ITEL บวกแรง 9% นิวไฮรอบ 7 เดือน รับ 5G หนุนธุรกิจบริการโครงข่าย-Data center พุ่ง
ITEL บวกแรง 9% นิวไฮรอบ 7 เดือน รับ 5G หนุนธุรกิจบริการโครงข่าย-Data center พุ่ง
23 มิ.ย. 2563

ผู้สื่อข่าวรายงานว่า บริษัท อินเตอร์ลิ้งค์ เทเลคอม จำกัด (มหาชน) หรือ ITEL ณ เวลา 11.11 น. อยู่ที่ระดับ 2.94 บาท บวก 0.24 บาท หรือ 8.89%  ด้วยมูลค่าซื้อขาย 16.74 ล้านบาท  ราคาหุ้นนิวไฮในรอบ 7 เดือน เทียบตั้งแต่หุ้นยืนที่ระดับ 2.94 บาท เมื่อวันที่ 8 พ.ย.62

บล.ฟินันเซีย ไซรัส ระบุในบทวิเคราะห์ว่า บริษัท อินเตอร์ลิ้งค์ เทเลคอม จำกัด (มหาชน) หรือ ITEL ได้ประโยชน์จากการมาของ 5G เพราะทำให้เกิดการใช้ Data จำวนมาก เป็นบวกต่อธุรกิจให้บริการโครงข่ายและ Data center ของบริษัท
แม้งบไตรมาส 2/63 จะลดลงทั้งเทียบไตรมาสก่อนหน้า และ เทียบช่วงเดียวกันของปีก่อน แต่จะเป็นจุดต่ำสุดของปี ปัจจุบันมี Backlog ราว 4 พันลบ. และมีศักยภาพที่จะได้งานเพิ่มในอนาคต PE ปีนี้ที่ 15 เท่า และ PBV 1.4 เท่า ยังต่ำกว่าค่าเฉลี่ยในอดีตที่มี PE 20 เท่าและ PBV 2 เท่า
 
บล.โนมูระ พัฒนสิน  มีมุมมอง Slightly positive ต่อการได้ลูกค้ารายใหม่ของธุรกิจให้บริการวงจรเช่า (Data service) เนื่องจากการเพิ่มรายได้จากลูกค้าใหม่เป็นไปตามเป้าหมายบริษัท โดยโดยนับจากปีธุรกิจ Data service เซ็นสัญญาลูกค้าใหม่เป็นมูลค่ารวม 182 ล้านบาท
สำหรับเป้าหมายปีนี้ธุรกิจ Data service คาดว่าจะมีรายได้ 1,296 ล้านบาท เติบโต +53%y-y ในจำนวนนี้คาดว่าจะเป็นรายได้รับรู้จาก Backlog 959 ล้านบาท (1Q20 รับรู้รายได้ 267 ล้านบาท) ที่เหลือจะเป็นรายได้ต่อสัญญาลูกค้าเดิม 137 ล้านบาท และลูกค้าใหม่ราว 200 ล้านบาท
ปัจจุบันธุรกิจ Data service มีอัตราใช้งานโครงข่ายราว 48%คาดว่าการใช้งานของลูกค้ารายใหม่นี้จะช่วยเพิ่มอัตราใช้งานราว 1-2% และคาดว่าในไตรมาส 4/63 จะเริ่มรับรู้รายได้ประมาณ 4-5 ล้านบาท/เดือน โดยปีนี้เราคงประมาณการรายได้ธุรกิจ Data service ที่ 1,218 ล้านบาท เติบโต +43%เทียบช่วงเดียวกันของปีก่อน ต่ำกว่าเป้าหมายบริษัทเล็กน้อย -6% ITEL (BUY, TP 3.0) คาดลูกค้ารายใหม่จะเพิ่มอัตราใช้งานโครงข่ายราว 1-2%